Foto: Getty Images O‘zbekiston delegatsiyasi Misrga tashrif buyuradi. Bu haqda Tashqi ishlar vazirligi xabarida aytilgan. Qayd etilishicha, 2019 yilning 15-16 sentabr kunlari O‘zbekiston Respublikasi tashqi ishlar vazirining o‘rinbosari Dilshod Axatov boshchiligidagi delegatsiya Misr Arab Respublikasiga tashrif buyuradi. Qohira shahrida O‘zbekiston delegatsiyasi O‘zbekiston-Misr vazirliklararo siyosiy maslahatlashuvlarining navbatdagi bosqichida ishtirok etadi, shuningdek, qator ikki tomonlama uchrashuv va muzokaralar o‘tkazadi.